Brīvības iela (Ilūkste)

Brīvības iela ir maģistrālas nozīmes iela Ilūkstē, daļa no reģionālās nozīmes autoceļa P72 “Ilūkste (Virsaiši)—Bebrene—Birži”. Tā sākas krustojumā ar Vienības laukumu un Zemgales ielu pilsētas centrālajā daļā un beidzas krustojumā ar Smilšu ielu. Kopējais ielas garums — 1795 metri. Lielākajā daļā garuma iela klāta ar asfalta segumu, izņemot bruģēto posmu no Ilūkstes Luterāņu kapiem līdz Smilšu ielu, autotransporta satiksmei atvēlētas pa vienai braukšanas joslai katrā virzienā.

 Vēsture 

 Ielas raksturojums 
Brīvības iela sākas krustojumā ar Vienības laukumu (līdzinās trijstūrveida rotācijas aplim) un Zemgales ielu pie Ilūkstes katoļu baznīcas un virzās dienvidaustrumu virzienā. Pēc aptuveni 180 metriem, īsi pirms tilta pār Ilūksti pie Ilūkstes HES, tai klāt pieslēdzas Upes iela, pēc kuras ierīkota neregulējama gājēju pāreja.

Nākamais krustojums seko īsi pēc ūdenstilpes šķērsošanas — ar Ozolu un Pļavu ielu, pie kura pāra numuru pusē atrodas Ilūkstes brāļu kapi. Aptuveni 270 metru attālumā — savienojums ar Aveņu ielu, nedaudz tālāk Y veidā — ar Priežu ielu pa kuru turpinās reģionālais autoceļš P72 Ilūkste (Virsaiši)—Bebrene—Birži.

No iepriekšminētā savienojuma uz īsu brīdi uzskatāma kā vietējā autoceļa V711 Ilūkste—Urbanišķi—Daugavpils daļa, kas turpinās pa Smilšu ielu. Pie Ilūkstes Luterāņu kapiem iela pagriežas vairāk ziemeļaustrumu virzienā un turpinās kā brūģēts ceļš ar pieslēgumu pie Slimnīcas ielas. 150 metrus tālāk otrreiz savienojums ar Smilšu ielu un uzskatāma atkal kā vietējā autoceļa P711 daļa.

Brīvības iela beidzas pie Ilūkstes pilsētas robežas, pēc kā turpinās kā vietējais autoceļš V711 Ilūkste—Urbanišķi—Daugavpils Augšdaugavas novada Sventes pagastā.

 Apbūve 
Brīvības ielai raksturīga mazstāvu dzīvojamo ēku apbūve pēc individuāliem projektiem, atrodas arī divas trīsstāvu četru sekciju 103. sērijas ēkas, no kurām viena — Brīvības ielā 4 — vērsta pret ielu, otra — Brīvības ielā 8 — vērsta pret Ilūkstes upi. Tiešā ielas tuvumā izvietotas arī divas administratīva rakstura ēkas, viena — Ilūkstes apvienības pārvalde Brīvības ielā 7, otra — Augšdaugavas novada bāriņtiesa Brīvības ielā 13.

 Ielu savienojumi 
Brīvības iela ir savienota ar šādām ielām:
 Vienības laukums (trijstūrveida rotācijas aplis un ielas turpinājums) / Zemgales iela (nepāra numuru pusē)
 Upes iela (neregulējams T veida krustojums ielas nepāra numuru pusē)
 tilts pār Ilūksti
 Pļavu iela (nepāra numuru pusē) / Ozolu iela (pāra numuru pusē)
 Avotu iela (neregulējams T veida krustojums ielas pāra numuru pusē)
 Priežu iela (neregulējams Y veida krustojums ielas pāra numuru pusē)
 Smilšu iela (neregulējams T veida krustojums ielas pāra numuru pusē)
 iela bez nosaukuma (neregulējams T veida krustojums ielas pāra numuru pusē)
 Slimnīcas iela (neregulējams T veida krustojums ielas pāra numuru pusē)
 Smilšu iela (neregulējams T veida krustojums)
 autoceļš V718 (neregulējams Y veida krustojums)
 autoceļš V711 (ielas turpinājums aiz pilsētas robežas)

 Infrastruktūra 
 Brīvības ielā 6 atrodas Jezuītu klostera drupas
 Brīvības ielā 3 atrodas Ilūkstes Tūrisma informācijas punkts
 Brīvības ielā 7 atrodas Ilūkstes apvienības pārvaldeIlūkstes pilsētas pārvaldes kontakti, ilukste.lv
 Brīvības ielā 11B atrodas Ilūkstes HES
 Brīvības ielā 12 atrodas Ilūkstes brāļu kapi
 Brīvības ielā 12 atrodas Ilūkstes Kultūras un mākslas centrs
 Brīvības ielā 13 atrodas Augšdaugavas novada bāriņtiesa

 Sabiedriskais transports 
Pa Brīvības ielu kursē starppilsētu autobusi.

 Skatīt arī 
 Ilūkste
 Ilūkstes ielu uzskaitījums

 Atsauces 

Kategorija:Ielas Ilūkstē